32001R0996
L 139/9
JURNALUL OFÍCIAL AL UNIUNII EUROPENE
REGULAMENTUL (CE) NR. 996/2001 AL COMISIEI
din 22 mai 2001
de modificare a Regulamentelor (CEE) nr. 1764/86, (CEE) nr. 2319/89 și (CEE) nr. 2320/89 privind stabilirea unor cerințe minime de calitate pentru produsele prelucrate din roșii, pere și piersici în baza planului de ajutor pentru producție
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor prelucrate pe bază de fructe și legume (1), modificat ultima dată de Regulamentul (CE) nr. 2699/2000 (2), în special articolul 6 alineatul (1),
întrucât:
(1)
Articolul 2 din Regulamentul (CE) nr. 2201/96 prevede un sistem de ajutor pentru organizațiile de producători care livrează roșii, piersici și pere în vederea obținerii prin prelucrare a produselor enumerate în anexa I la prezentul regulament.
(2)
Regulamentele (CEE) nr. 1764/86 ale Comisiei din 27 mai 1986 care stabilesc cerințele calitative minime pentru produsele prelucrate din roșii, în baza planului de asistare a producției (3), modificat ultima dată de Regulamentul (CE) nr. 1593/98 (4), (CEE) nr. 2319/89 din 28 iulie 1989 privind cerințele calitative minime pentru perele Williams și Rocha în sirop și suc natural de fructe, eligibile pentru planul de asistare a producției (5) și (CEE) nr. 2320/89 din 28 iulie 1989 privind cerințele calitative minime pentru piersicile în sirop și piersicile în suc natural de fructe pentru aplicarea planului de asistare a producției (6) stabilesc cerințe calitative minime pentru produsele prelucrate respective. Aceste regulamente trebuie modificate pentru a ține cont de amendamentele aduse de Regulamentul (CE) nr. 2699/2000 al Consiliului sistemului de ajutoare.
(3)
Cerințele calitative prevăzute de Regulamentele (CEE) nr. 1764/86, (CEE) nr. 2319/89 și (CEE) nr. 2320/89 reprezintă norme de aplicare suplimentare față de cele prevăzute de Regulamentul (CE) nr. 449/2001 al Comisiei din 2 martie 2001 privind normele de aplicare a Regulamentului (CE) nr. 2201/96 al Consiliului, în ceea ce privește sistemul de ajutoare pentru produsele prelucrate pe bază de fructe și legume (7), care a abrogat și înlocuit Regulamentul (CE) nr. 504/97 al Comisiei (8).
(4)
Măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
Regulamentul (CEE) nr. 1764/86 se modifică după cum urmează:
1.
Articolul 1 se înlocuiește cu următorul text:
„Articolul 1
Prezentul regulament stabilește cerințele minime de calitate pe care trebuie să le îndeplinească produsele prelucrate pe bază de roșii, după cum sunt definite la articolul 1 alineatul (2) din Regulamentul (CE) nr. 449/2001”.
2.
La articolele 2, 3, 8, 10 alineatul (3) litera (a) și la articolul 11, textul „Regulamentul (CE) nr. 504/97” se înlocuiește cu „Regulamentul (CE) nr. 449/2001”.
Articolul 2
Regulamentul (CEE) nr. 2319/89 se modifică după cum urmează:
1.
Titlul se înlocuiește cu următorul text:
„care stabilește cerințe minime de calitate pentru perele Williams și Rocha în sirop și/sau în suc natural de fructe, în cadrul sistemului de ajutor pentru producție”.
2.
Articolul 1 se înlocuiește cu următorul text:
„Articolul 1
Prezentul regulament stabilește cerințele minime de calitate pe care trebuie să le îndeplinească perele Williams și Rocha conservate în sirop și/sau suc natural de fructe, în continuare numite «pere în sirop și/sau suc natural de fructe», în conformitate cu definiția acestora la articolul 1 alineatul (2) din Regulamentul (CE) nr. 449/2001”.
Articolul 3
Regulamentul (CEE) nr. 2320/89 se modifică după cum urmează:
1.
Titlul se înlocuiește cu următorul text:
„care stabilește cerințele minime de calitate pentru piersicile în sirop și/sau suc natural de fructe, în baza sistemului de ajutor la producției”.
2.
Articolul 1 se înlocuiește cu următorul text:
„Articolul 1
Prezentul regulament stabilește cerințele minime de calitate pe care trebuie să le îndeplinească piersicile conservate în sirop și/sau în suc natural de fructe, după cum sunt definite la articolul 1 alineatul (2) din Regulamentul (CE) nr. 449/2001.”
Articolul 4
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 mai 2001.